Rikunarita-ORG/Wikinium huggingface dataset:
# Suiyuan

Suiyuan
**Suiyuan** (kinesisk: 綏遠, pinyin: *Suíyuǎn*) var en historisk provins i Kina. Suiyuans provinshovedstad var Guisui (nå Hohhot).

Provinsen omfattet omtrent det som nå er byprefekturene Hohhot, Baotou, Ordos, Wuhai og Bayan Nur, og deler av det som nå er Ulanqab.

Enkelttegnsforkortelsen var 綏 *Suī*.

Suiyuan ble opprettet av Republikken Kina. Tidlig i 1930-årene ble den okkupert av krigsherren i Shanxi, Yan Xishan, som utvant Suiyuans jerngruver, reorganiserte provinsens finanser, og fikk lagt 16 km² land under plogen for første gang. Det meste av arbeidet og immigrasjonen til Suiyuan i denne tiden var bondesoldater fra Shanxi som ble ledet av pensjonerte generaler fra Yans hær.

Suiyuan ble i 1937 del av den japantro marionettstaten Mengjiang fra 1937 til 1945. Under Folkerepublikken Kina ble Suiyuan inkorporert i Indre Mongolia i 1954.

Provinsens navn kommer fra en bydel i hovedstaden som ble til under Qing-dynastiet.

## Referanser

## Litteratur

* Donald G. Gillin: *Warlord: Yen Hsi-shan in Shansi Province 1911-1949*. Princeton, New Jersey: Princeton University Press. 1967
# Fastlands-Kina

Fastlands-Kina er de gule/orange områder på kartet.
**Fastlands-Kina** (tradisjonell kinesisk: 中國大陸, forenklet kinesisk: 中国大陆, pinyin: *Zhōngguó Dàlù*; kortform: 大陆 /大陸, *Dàlù*) er et hyppig brukt politisk-geografisk begrep for de områdene som kontrolleres av Folkerepublikken Kina, uten de «spesielle administrative regioner» Hongkong og Macao, og videre til forskjell fra den delen av Kina som kontrolleres av Republikken Kina (det vil si Taiwan og visse andre øyer).

Øya Hainan medregnes, selv om den ikke er fastland.[*trenger referanse*]

Årsaken til at denne språklige konstruksjonen ofte er hensiktsmessig er blant annet at:

1. Det finnes to stater som kontrollerer hver sin del av Kina og begge gjør krav på å utgjøre den rettmessige kinesiske regjeringen. Begge statene insisterer på at Kina er ett land, og at områdene kontrollert av dem bør gjenforenes.
2. Utenlandske diplomater, forskere og andre har ofte behov for å referere til den staten eller det område som i dagligtalen omtales som «Kina» (Folkerepublikken Kina) uten implisitt å gi uttrykk for et syn i konflikten mellom de kinesiske statene.
3. Hongkong og Macao, som er deler av Folkerepublikken Kina, avviker likevel sterkt fra Folkerepublikken i styresett, nyere historie og økonomi.

Et synonym for Fastlands-Kina som benyttes av og til på kinesisk (mandarin) er **Det kinesiske innlandet** (中國內地, *Zhōngguó nèidì*).

Autoritetsdata
# Hongshao rou

**Hongshao rou** (kinesisk: 红烧肉) er en svinekjøttsrett fra Kina. Den tillages med kjøtt fra svinemage kombinert med ingefær, hvitløk, aromatiske krydder chilipepper, sukker, lys og mørk soyasaus og risvin.

Mange kinesiske provinsen har lett forskjellige versjoner av retten, men den hunanesiske (som ofte presenteres som «familien Maos manér» (kinesisk: 毛氏紅燒肉; pinyin: *Máo shì hóngshāoròu*)) og som en av formann Maos favorittretter, serveres i mange Hunan-restauranter i hele Kina som spesieliserer seg i «Mao-kjøkkenet». Rettens popularutet har fått Hunans provinsregjering til å kodifisere resepten, og der forsøkes det knesatt at kun griser av den rase som er fra Ningxiang kan brukes i autentisk *hongshao rou*.

## Referanser
# Småborgerskap

**Småborgerskap** er en betegnelse som brukes om en borgerlig samfunnsgruppe som sosioøkonomisk står høyere enn arbeiderklassen, som er arbeidskraften i samfunnet. Småborgerskapet står sosioøkonomisk lavere enn høyborgerskapet, som eier produksjonsmidlene og har en stor mengde kapital. I marxistisk terminologi omfattes begrepet av "overgangsklassen". Småborgetskapet er overgangen fra arbeiderklasse til borgerklasse. I denne fasen, ifølge marxistisk teori blir interessene fra proletariatet og borgerskapet blandet sammen, småborgerskapet eier ikke arbeidskraft, men arbeider heller ikke for noen. De som tilhører småborgerskapet er dem som eier og driver egen butikk, driver et lite foretak eller er for eksempel er aksjemegler o.l.. Yrker som tradisjonelt regnes som typiske for småborgere er blant andre butikkeiere, enkeltmannsforetak, små private foretak og kjøpmann.

Uttrykket *småborgerlig*, som beskriver småborgerskapet, må ikke forveksles med det nedsettende uttrykket *spissborger(lig)*, som betyr *sneversynt person*.

## Referanser

## Ekster lenker

* The Class Struggles in France, 1948 to 1950 sett av artikler av Karl Marx, skrevet for avisen Neue Rheinische Zeitung i 1850.

Denne artikkelen er en **spire**. Du kan hjelpe Wikipedia ved å utvide den.
# Den kinesiske sovjetrepublikk

**Den kinesiske sovjetrepublikk** (kinesisk: 中华苏维埃共和国; pinyin: *Zhōnghuá Sūwéi'āi Gònghēguó*) bestod fra 1931 til 1934. Mao Zedong var republikkens formann. Uformelt ble den også kalt **Jiangxi-sovjetrepublikken**.

Papirpenger benyttet i den kinesiske sovjetrepublikk.
I november 1931 trådte en nasjonal folkerådskonferanse sammen i Ruijin (瑞金) i provinsen Jiangxi, og den opprettet sovjetrepublikken. Den bestod til den 15. oktober 1934, da Kuomintang, ledet av Chiang Kai-shek, blokkerte Ruijin. Kommunistene forlot da Jianxi mot vest, og la ut på «den lange marsjen» som skulle føre dem til den nordkinesiske provinsen Shaanxi.

Den kinesiske sovjetrepublikk opprettet et sentralt postkontor i april 1932 og trykket en rekke frimerker til bruk for de kinesiske sovjetiske områder. I dag er de enkle frimerkene svært sjeldne.
# Provins

En **provins** er en undernasjonal regjeringsform som i noen tilfeller er under direkte kontroll av nasjonens høyeste regjering. I noen land bruker man ordene stat eller departement i stedet for provins.

Ordet *provins* ble introdusert av romerne, som delte imperiet sitt inn i *provinciae* for å holde effektiviteten og dynamikken oppe. Ordet har røtter i latin og betyr *innflytelsessone*. Ordet brukes også om de deler av et land som ligger utenfor hovedstadsområdet.

Den mest befolkningsrike provinsen i verden er Henan i Kina som har hele 93 000 000 innbyggere. Provinsen Xinjiang i Kina med en flate på 1 600 000 kvadratkilometer er den største rent arealmessig, mens Québec i Canada er like etter med sine 1 500 000 kvadratkilometer.

## Se også

* Kirkeprovins

## Referanser

## Eksterne lenker

* (en) Provinces – kategori av bilder, video eller lyd på Commons
# Fortune

| *Fortune* |
| --- |
| Land | USA |
| Innhold | Samfunnsøkonomi |
| Frekvens | 1 måned (2018–) 1 måned (1929–1978) 2 uke (1978–2009) 3 uke (2009–2014) ukjent (2014–2017) |
| Grunnlagt | 1929 |
| Grunnlegger(e) | Henry Luce |
| Utgiver | Warner Media Group, Time Inc.  |
| Redaktør(er) | Andrew Serwer |
| Språk | engelsk |
| Hovedkontor | New York |
| ISSN | 0015-8259 |
| Nettsted | fortune.c (en) sqid.toolforge.org (en) |
|

---

Fortune på Commons |

Fortune er et amerikansk tidsskrift med fokus på forretnings- og finansnyheter. *Fortune* leverer TV-nyheter gjennom CNN Money.com og utgis hver annen uke, både i en amerikansk utgave og to internasjonale utgaver.

Magasinet ble grunnlagt av Henry Luce i 1930 ved begynnelsen av Den store depresjonen, og det ble ansett som USAs første næringslivsmagasin. *Fortune* er i dag en del av mediekonsernet Time Warner. Magasinet har et opplag på rundt en 1 million, og over 5 millioner lesere.

*Fortune* er spesielt kjent for de lister over virksomheter med god inntjeningsevne som bladet offentliggjør en gang i året. Inntil september 2005 ble magasinet kun utgitt en gang i måneden.

*Fortune* utgir analyser og benchmark-rangeringer av selskaper verden over, blant annet:

* Fortune 500
* Fortune Best Companies
* Fortune America's Most Admired Companies
* Fortune Fastest Growing Companies
* Fortune Most Powerful Women

## Fortune 500

«Fortune 500» er en liste over de 500 største selskapene i USA etter brutto omsetning. I tillegg utarbeides det en «Fortune Global 500» liste som rangerer de 500 selskapene på verdensbasis. Listene utarbeides av *Fortune* og publiseres en gang i året.

## Referanser

## Eksterne lenker

* (en) Offisielt nettsted

* (en) Offisielt nettsted

* (en) Fortune (magazine) – kategori av bilder, video eller lyd på Commons
# Mandsjuer

Baturu Zhanyinbao, en av Qianlongkeiserens livvakter (1760).
**Mandsjuene** er et tungusisk folk i Mandsjuria i nåværende nordøstre Kina. De utgjør om lag 10 millioner mennesker (år 2000). Det tradisjonelle språket er mandsjuisk, men det benyttes bare av et fåtall. Mandsjuene beseiret på 1600-tallet Ming-dynastiet, tok makten over Kina og innførte Qing-dynastiet i 1644. Det bestod til revolusjonen i 1911 som styrtet keiserdømmet.

Mandsjuene var blant de opprinnelige innbyggerne i Mandsjuria og tilhører den mandsju-tungusiske grenen av den altaiske folke- og språkstammen. Mandsjuspråket var under Qing-dynastiet hoffets og den høyre administrasjonens offisielle språk i det keiserlige Kina og måtte som sådant læres av alle embedsmenn. Mandsjuene betraktet det tungusiske jursjenfolket som sine eldste forfedre, som kineserne kaller *nüzhen*. Etter kinesiske kilder bodde de i begynnelsen av 900-tallet mellom elvene Amur i nord og Sungari i vest, og var da understilt khitanerne, som antagelig også var av tungusisk herkomst.

I 1114 gjorde jursjen-folket seg selvstendig og erobret under sin høvding Aguda og hans dynasti, «Jin» (*gull*), etter hvert hele det store khitanriket (hele østre Sentral-Asia og en del av nordre Kina) samt andre deler av Kina, med selve hovedstaden Nanjing (nå Beijing). Men etter Djengis Khan erobret Kina (1215), vendte hans ettertredere mot jursjen-folket. Jin-dynastiet ble styrtet (1234), og jursjenstammene ble trengt nordover til Liaodong, sør i det senere Mandsjuria.

I begynnelsen av 1600-tallet kom det opp en høvding, Nurhaci, mandsjuenes nasjonalhelt, som forente flere andre beslektede stammer under det felles navnet *mandsju* og gjorde seg (1616) uavhengig av Ming-dynastiet i Kina. Hans etterfølgere inntok Beijing (1644) og gjorde sjuårige Shunzi til keiser. Etter kort tid var hele det kinesiske rike erobret av mandsjuenes dynasti Qing, som bestod til 1911.

Tradisjonelt var mandsjuene for det meste et bofast, jordbruks- og håndverksorientert folk. De gikk over til buddhismen. Bare noen få nordlige stammer, soloner, daurer og andre, som imidlertid snarere bør kunne anses som tunguser, holdt fast ved sin gamle sjamanisme og sitt nomadiske levesett. I militært henseende var mandsjuene inndelt i åtte banner.

Etter revolusjonen i 1911 mistet mandsjuene sin særstilling som privilegert gruppe og ble utsatt for et hardt assimilasjonstrykk. De er regnet med i Folkerepublikken Kina som en offentlig anerkjent nasjonal minoritet.

## Kilder

* Elliott, Mark C. *The Manchu Way: The Eight Banners and Ethnic Identity in Late Imperial China.* Stanford, CA: Stanford University Press, 2001.
* Rhoads, Edward J. M. *Manchus & Han: Ethnic Relations and Political Power in Late Qing and Early Republican China, 1861-1928.* Seattle, WA: University of Washington Press, 2000.
# Spedbarnsdødelighet

Kartskisse over spedbarnsdødelighet i verden
**Spedbarnsdødelighet** er et begrep som brukes om antallet barn under ett år som dør per 1000 fødte.

Spedbarnsdødelighet er generelt ansett som en god indikator for helsevesenets kvalitet. Spedbarnsdødeligheten har falt både i rike og fattige land i løpet av det 20. århundre, men generelt sett er spedbarnsdødeligheten høyere i fattigere land. Rike land har generelt råd til bedre helsetjeneste og medisiner, som påvirker spedbarnsdødeligheten. For eksempel hadde Afghanistan i 2024 verdens høyeste spedbarnsdødelighet med 101,3 dødsfall per 1000 levendfødte, mens Norge bare hadde 1,8 døde/1000.

## Referanser

Denne artikkelen er en **spire**. Du kan hjelpe Wikipedia ved å utvide den.
# Bing (søkemotor)

| Bing |
| --- |
|  |
|  |
| Nettsted | www.bing. (mul) |
| Type nettsted | Nettsted, websøkemotor, very large online platform  |
| Eier(e) | Microsoft |
| Utgitt av | Microsoft  |
| Lansert | 3. juni 2009 |
| Programmeringsspråk | ASP.NET |
| Alexa | 28 (16. oktober 2021) |

**Bing** (tidligere **Live Search**, **Windows Live Search** og **MSN Search**) er en søkemotor laget av Microsoft for å forbedre søkemulighetene på internett. Likheten til Google er stor, men en av forskjellene er blant annet at brukere i denne søkemotoren kan stille direkte spørsmål i søkeboksen. Søkemotoren er under utvikling fremdeles og versjonen som er lansert er en betaversjon. Bing fungerer sammen med andre av Microsofts internettprodukter, som Hotmail og MSN. Navnet Bing er et onomatopoetikon.

## Søkefunksjoner

Logo som var i bruk fra 2009 til 2013.
Den amerikanske versjonen av Bing er mer utviklet, og har derfor betydelig flere funksjoner enn den norske versjonen.[*trenger referanse*]

### Norsk versjon

* Nettet
* Bilder
* Nyheter
* xRank
* Oversetter

## Eksterne lenker

* (mul) Offisielt nettsted

* (en) Offisiell blogg

* (en) Bing – kategori av bilder, video eller lyd på Commons
* Microsoft Bing på Facebook

* Microsoft Bing på Instagram

* Microsoft Bing på Reddit

* Microsoft Bing på Threads

* Microsoft Bing på TikTok

* Microsoft Bing på YouTube

* Microsoft Bing på X (tidligere Twitter)
# Mandopop

**Mandopop** (eller **mandapop**) er en forkortelse av Mand**arin* og Pop**ular music*, altså popmusikk på det kinesiske hovedspråket mandarin. Den utgjør hovedtyngden innen sjangeren C-pop. Det hender at en og samme låt produseres i både en kantonesisk (Cantopop) versjon og en mandarinkinesisk versjon.

På kinesisk er navnet et annet: forenklet kinesisk: 华语流行音乐; tradisjonell kinesisk: 華語流行音樂; pinyin: *Huá Yǔ Liú Xíng Yīn Yuè*).

Mandopop var til å begynne med populærmusikk med et meget distinkt kinesisk preg. Dens senere store likhet med vestlig popmusikk kom gradvis over flere tiår.

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Pingju

Fra en *pingju*oppførelse
Pingju (kinesisk: 评剧, pinyin: *Píngjù*) er en form for kinesisk opera i det nordlige Kina. Den oppstod i Tangshan i provinsen Hebei.

Uttrykket *Píngjù* (平劇, stavet litt annerledes men uttalt likt) er også blitt benyttet om pekingopera.

## Eksterne lenker

* *Pingju*

Autoritetsdata
# Dingjun Shan

| *Dingjun Shan* |
| --- |
| orig. 定军山 |
|  |
| Generell informasjon |
| Genre | Stumfilm |
| Utgivelsesår | 1905 |
| Nasjonalitet | Qing-dynastiet |
| Bak kamera |
| Regi | Jingfeng Ren  |
| Basert på | Beretningen om de tre kongedømmer  |
| Foran kamera |
| Medvirkende | Tan Xinpei  |
| Annen informasjon |
| Filmformat | 1,33:1 |
| Farve/s.hv | Svart-hvitt |
|  |
| Premiere(r) | 1905 |
| Eksterne lenker |
| IMDb
 |

Dingjun Shan (tradisjonell kinesisk: 定軍山, forenklet kinesisk: 定军山, pinyin: *Dìngjūn Shān*) er en kinesisk stumfilm fra 1905, regissert av Ren Jingfeng (任景丰). Filmen ble laget av Fengtai Photography i Beijing. Den tok utgangspunkt i en hendelse i Luo Guanzhongs historiske roman *Romansen om de tre riker*, med Tan Xinpei (forenklet kinesisk: 谭鑫培; tradisjonell kinesisk: 譚鑫培) iden viktigste rollen.

Filmen bestod av et opptak av en Beijingoperaforestilling om slaget ved Dingjunshan, og er den eldste kinesiske film laget.

Det eneste eksemplar ble ødelagt i brann sent i 1940-årene.

## Referanser

## Eksterne lenker

* (en) *Dingjun Shan* på Internet Movie Database

* (en) *Dingjun Shan* på The Movie Database – film

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Los Angeles Times

| *Los Angeles Times* |
| --- |
|  |
|  |
| Land | USA |
| Type | Dagsavis, avis |
| Format | Fullformat |
| Frekvens | 1 dag |
| Grunnlagt | 1881; 144 år siden  |
| Eier(e) | Tribune Publishing (–2018) Patrick Soon-Shiong (2018–) |
| Språk | Engelsk |
| Politisk posisjon | Sentrum-venstre |
| Hovedkontor | Los Angeles (–2018) El Segundo (2018–) |
| ISSN | 0458-3035, 2165-1736 |
| OCLC | 3638237 |
| Nettsted | www.latimes.c (en) digitalcollections.... library.pressdisplay... search.proquest.com www.latimes.c |
|

---

Los Angeles Times på Commons |

Los Angeles Times (ofte forkortet til LA Times) er en amerikansk avis utgitt i Los Angeles i California. Med et daglig opplag på 417 936 (2019) har *Los Angeles Times* landets femte største opplag. Fra 2000 til 2007 var avisen eid av mediekonsernet Tribune Company. Avisen ble grunnlagt i 1881.

## Referanser

## Eksterne lenker

* (en) Offisielt nettsted

* (en) Los Angeles Times – kategori av bilder, video eller lyd på Commons
* Tribune Company

Denne artikkelen er en **spire**. Du kan hjelpe Wikipedia ved å utvide den.
# Roberto Azevêdo

| Roberto Azevêdo |
| --- |
|  |
| Født | 3. okt. 1957 (68 år) Salvador |
| Beskjeftigelse | Diplomat, ingeniør, politiker  |
| Embete | * Generaldirektør i Verdens handelsorganisasjon (2013–2020)
 |
| Utdannet ved | Universidade de Brasília Rio-Branco-Instituttet |
| Nasjonalitet | Brasil |
| Utmerkelser | Dostyk Order of grade II |
|

---

Roberto Azevêdo på Commons |

**Roberto Azevêdo** (født 3. oktober 1957) er en brasiliansk diplomat og generaldirektør i Verdens handelsorganisasjon (WTO) fra 2013 til 2020. Roberto Azevêdo er utdanna innen elektroteknikk fra universitetet i Brasília og internasjonale relasjoner ved Rio Branco Institute.

## Referanser
# 907

**907**
CMVII
◄ **·**
9. århundre
◄ **10. århundre** ►
11. århundre **·**
►

◄ **·**
880-årene **·**
890-årene
◄ **900-årene** ►
910-årene **·**
920-årene **·**
►

◄◄ **·**
◄ **·**
902 **·**
903 **·**
904 **·**
905 **·**
906
◄ 907 ►
908 **·**
909 **·**
910 **·**
911 **·**
912 **·**
► **·**
►►

| Begivenheter i 907 |
| --- |
| Dødsfall – Fødsler |
| **Ledere** |
| Statsledere |

907 i andre kalendere| Gregoriansk kalender | 907 *CMVII* |
| Ab urbe condita | 1660 |
| Armensk kalender | 356 ԹՎ ՅԾԶ |
| Kinesisk kalender | 丙寅年 (Ild Tiger) 3603 eller 3543     *— til —* 丁卯年 (Ild Hare) 3604 eller 3544 |
| Etiopisk kalender | 899–900 |
| Det jødiske året | 4667–4668 |
| Hindukalendere |  |
|  - *Vikram Samvat* | 963–964 |
|  - *Shaka Samvat* | 828–829 |
|  - *Kali Yuga* | 4007–4008 |
| Iransk kalender | 285–286 |
| Islamsk kalender | 294–295 |
| Nengō | Engi 7 (延喜７年) |
| Juliansk kalender | 907 *CMVII* |
| Koreansk kalender | 3240 |

## Fødsler

* St. Venceslas av Böhmen (d. 929/935), katolsk helgen, sønn av Vratislav I, hertug av Bøhmen.

## Dødsfall

* Árpád (f. ca. 845), den andre storhertug av madjarene (omtrentlig dødsår).
* Boris I av Bulgaria/Boris I Mihail, bulgarsk khan fra 852 til 889, den første kristne herskeren over Bulgaria.
* Ismail Samani (f. 849), emir i Transoxiana 892-907 og i Khorasan 900-907.

Autoritetsdata
# Tang Jiuhong

| Tang Jiuhong |
| --- |
| Født | 14. feb. 1969 (57 år) Anhua |
| Beskjeftigelse | Badmintonspiller, politiker, olympier  |
| Embete | * Medlem av Den nasjonale folkekongress (11th National People's Congress)
 |
| Nasjonalitet | Kina |
| Utmerkelser | Olympisk bronsemedalje (1992) Verdensmester (1991) Asian champion Asian Games champion |
| Sport | Badminton |
| Høyde | 172 centimeter |
| Håndpreferanse | høyrehendthet |

**Tang Jiuhong** (født 14. februar 1969) er en kinesisk badmintonspiller.

Hun representerte Kina under Sommer-OL 1992 i Barcelona, der hun tok bronse i singel.

## Referanser

## Eksterne lenker

* (en) Tang Jiuhong – Olympics.com

* (en) Tang Jiuhong – Olympic.org (arkivert)

* (en) Tang Jiuhong – Olympedia

* (en) Tang Jiuhong – databaseOlympics.com (arkivert)

* (cn) Tang Jiuhong – Kinas olympiske komité

* (en) Tang Jiuhong – InterSportStats.com

* (en) Tang Jiuhong – TheSports.org

* (en) Tang Jiuhong – BWF (bwf.tournamentsoftware.com)

* (en) Tang Jiuhong – BWF (bwfbadminton.com)
# De fire gamle

Kinesisk kunst fra Tang-dynastiet (618-907), et eksempel på skadeverk fra *Knus de fire gamle*-kampanjen
**De fire gamle** eller **de fire gamle ting** (kinesisk: 四旧; pinyin: *Sì jiù*) var Gamle skikker, gammel kultur, gamle vaner og gamle tanker. Ett av kulturrevolusjonens uttrykte mål var å *knuse de fire gamle*. Det begynte i Beijing i Folkerepublikken Kina med en tale av Lin Biao til en enorm mengde rødegardister den 18. august 1966 og iverksettelsen braket løs den 20. august 1966.

## Navn

Det eneste kinesiske navnet på kampanjen var «破四旧», men dette er blitt oversatt litt forskjellig:

* *Anti-fire gamle* (Anti-Four Olds
* *Knus de fire gamle* (Smash the Four Olds)
* *Ødeleggelsen av de fire gamle* (Destruction of the Four Olds)

## Kampanje

### Retningslinjene

Det kinesiske kommunistiske parti gav bare løse holdepunkter for hva som skulle medregnes blant som virkelig *gamle* og uønskede ting. Resultatet ble ofte at dersom noe stammet fra før kommunismens Kina, det vil si fra før 1949, så kunne det rammes. Det gjaldt også eldgammel kunst. Enhver som ble knepet med *gamle ting* blant sine eiendeler, kunne nedkalle rødegardistenes vrede over seg, og det kunne få meget alvorlige konsekvenser.

### Ødeleggelsene av kinesisk kulturelle og tradisjonelle goder

Mao Zedong proklamerte i 1966, tidlig under kulturrevolusjonen, at man måtte knuse *de fire gamle*.. Rødegardistene tok dette oppdraget meget alvorlig. Resultatet ble herjinger og ødeleggelser som gikk ut over gammel kinesisk arkitektur, brenning av kinesisk litteratur og kulturgjenstander, smadring av antikviteter, oppskjæring av gamle malerier, og så videre. Mange familiers slektsbøker, som noen ganger var blitt bevart gjennom mange århundrer, ble til aske. Betydelige kulturminner gikk tapt for alltid. Folk i besittelse av slike klenodier ble hardt straffet. Intellektuelle var særlig utsatt for utrenskningene, og ble betraktet som personifiseringer av de fire gamle. De ble hånet, plaget, fengslet, torturert og noen ganger drept.

Da statsminister Zhou Enlai hørte at Rødegardistene nærmet seg Den forbudte by, beordret han portene stengt og militære styrker ut på vakt. Slik fikk han forhindret store ødeleggelser der.

### Slagord

* *Slå ned de fire gamle, sett opp de fire nye*
* *Slå ned de dårlige elementer*
* *Slå ned imperialismen*
* *Slå ned fremmed religion*
* *Slå ned Jesus-etterfølgelse*
* *Slå ned de kontrarevolusjonære*

## Følgene

Det er aldri blitt satt opp noen offentlig oversikt fra kommunistpartiets side over ødeleggelsenes omfang og kostnader. Etterhvert lekket det ut, også til utlandet, en rekke fortellinger om drap og ødeleggelser under kulturrevolusjonen.

## Restaurering

Fra 1990-årene av har det pågått en massiv gjenoppbygging og restaurering av ødelagt kulturarv. Dette har skjedd samtidig med en ny folkelig kinesisk interesse for den nasjonale kulturarv.

## Referanser